DA Den Europæiske Unions Tidende C 175/8

Domstolens dom (Første Afdeling) af 10. april 2014 — Maatschap T. van Oosterom og A. van Oosterom-Boelhouwer mod Staatssecretaris van Economische Zaken og Landbouw en Innovatie (anmodning om præjudiciel afgørelse fra College van Beroep voor het Bedrijfsleven — Nederlandene)

(Sag C-485/12) (1)

((Landbrug - fælles landbrugspolitik - ordninger for direkte støtte - forordning (EF) nr. 73/2009 - integreret system for forvaltning og kontrol af visse støtteordninger - system til identifikation af landbrugsparceller - betingelser for støtteberettigelsen - administrativ kontrol - kontrol på stedet - forordning (EF) nr. 796/2004 - fastlæggelse af arealer, der berettiger til støtte - telemåling - fysisk kontrol af landbrugsparceller))

2014/C 175/09

Processprog: nederlandsk

Den forelæggende ret

College van Beroep voor het Bedrijfsleven

Parter i hovedsagen

Sagsøgere: Maatschap T. van Oosterom og A. van Oosterom-Boelhouwer

Sagsøgt: Staatssecretaris van Economische Zaken og Landbouw en Innovatie

Sagens genstand

Anmodning om præjudiciel afgørelse — College van Beroep voor het Bedrijfsleven — fortolkning af artikel 32 i Kommissionens forordning (EF) nr. 796/2004 af 21. april 2004 om gennemførelsesbestemmelser vedrørende krydsoverensstemmelse, graduering og det integrerede forvaltnings- og kontrolsystem som omhandlet i Rådets forordning (EF) nr. 1782/2003 om fastlæggelse af fælles regler for den fælles landbrugspolitiks ordninger for direkte støtte og om fastlæggelse af visse støtteordninger for landbrugere (EUT L 141, s. 18) — kontrol på stedet af enkeltansøgningerne vedrørende de arealrelaterede støtteordninger — telemåling — den kompetente myndigheds konklusion på grundlag af luftfotografier om, at en landbrugers anmeldelse er unøjagtig

Konklusion

Kommissionens forordning (EF) nr. 796/2004 af 21. april 2004 om gennemførelsesbestemmelser for krydsoverensstemmelse, graduering og det integrerede forvaltnings- og kontrolsystem som omhandlet i Rådets forordning (EF) nr. 1782/2003 af 29. september 2003 om fastlæggelse af fælles regler for den fælles landbrugspolitiks ordninger for direkte støtte og om fastlæggelse af visse støtteordninger for landbrugere, som ændret ved Kommissionens forordning (EF) nr. 972/2007 af 20. august 2007, skal fortolkes således, at når den automatiserede krydskontrol, der har til formål at efterprøve, om de arealer, som er anmeldt i en landbrugers ansøgning om enkeltbetaling, berettiger til støtte, som følge af en ajourføring af systemet til identifikation af landbrugsparceller suppleres af en kontrol på grundlag af nyere luftfotos, der fører til konstatering af unøjagtigheder i denne landbrugeres anmeldelse, er den kompetente myndighed ikke forpligtet til at foretage en kontrol på stedet, men råder i overensstemmelse med denne forordnings artikel 24, stk. 2, over en skønsbeføjelse hvad angår de foranstaltninger, der skal vedtages i denne anledning. Den nævnte myndighed er navnlig ikke forpligtet til at foretage en måling på stedet af de omhandlede parceller, når den ikke nærer nogen tvivl hvad angår de måleoplysninger, som den udleder af de luftfotos, som den har til rådighed.

(1) EUT C 26 af 26.1.2013.